gl gl de gl gl gl gl gl gl gl gl gl es gl gl gl it gl gl gl gl gl gl gl gl gl gl it gl gl gl gl gl gl gl gl gl es gl gl gl it gl gl gl gl gl gl gl gl gl gl it gl pt pt en gl gl gl gl gl gl gl gl gl gl gl gl gl es gl gl gl gl gl gl gl gl gl gl gl gl gl it gl lt lt gl gl gl gl gl gl gl it gl lt gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl gl gl gl gl gl gl gl gl gl it gl gl gl gl gl gl gl gl gl it gl gl gl gl gl gl gl gl gl it gl gl gl gl gl gl gl gl gl it gl gl gl gl gl gl gl gl gl it gl gl gl gl gl it en gl en es gl gl es gl gl gl gl gl gl gl gl es es es gl ca gl fi eo it es gl gl gl gl gl gl gl gl gl gl es ca gl es gl gl
Marketing universitario para a mellora na competitividade empresarial - Consello Social Universidade da Coruña
Innovación, Emprendemento e transferencia de coñecemento
Marketing universitario para a mellora na competitividade empresarial
Marketing universitario para a mellora na competitividade empresarial
“As universidades deben facer marketing para que os profesionais das empresas saiban que hai unha oferta de servicios e produtos que pode mellorar a súa competitividade”, asegurou  Antonio Abril Abril Abadín, ao respecto de incrementar as relacións universidade-empresa.
O presidente do Consello Social da UDC e presidente da Conferencia de Consellos Sociais, participou no ‘Foro Ignicia: a transferencia de coñecemento en Galicia’, organizado pola Axencia Galega de Innovación e a Fundación Barrié, como membro do comité de expertos que elaborou o informe ‘A transferencia de resultados de investigación no sistema universitario galego de I+D. Informe 2011-2018’.
Un bo exemplo de ese marketing universitario para a axuda na mellora da competitividade empresarial é o que se está a facer desde os campus de especialización da Universidade da Coruña coa posta en valor dunha investigación en diferentes e potentes áreas que non so atraian a empresas senón tamén ao alumnado.
Sumar proactividade e reformas ao marketing universitario
O presidente do Consello Social da UDC asegurou que a actitude das universidades, os reitores e os equipos reitorais é moi importante á hora de fomentar a cultura da cooperación na transferencia de resultados. Puxo como exemplo o norte de Portugal considerada ‘strong region’ en termos de innovación dacordo doa Unión Europea e aludiu a súa proactividade e traxectoria neste senso na I+D+i.
Resaltou os importantes pasos que se están a dar nos últimos anos desde as universidades galegas, sobre todo, na herculina. “Non sempre foi así, vimos de moi lonxe e temos un problema na folla de ruta que está a realizar a OCDE pola falla de madurez do sistema”, indicou aludindo a escaseza de espazos de colaboración maduros e con experiencia. Antonio Abril fixo fincapé, ademais, na necesidade de mellorar as competencias dos profesionais das universidades que teñen que transferir os resultados da investigación.
Recordou que a falla de reformas estruturais no sistema universitario español, principalmente, na gobernanza, lastra a excelencia da educación superior. “Unha universidade pública máis aberta a sociedade e, sobre todo, unha sociedade, incluído as empresas, máis comprometida na xestión e gobernanza das universidades vai favorecer moito a transferencia porque a transferencia é cousa de dous”, insistiu, e recordou que a universidade debe ser o gran laboratorio que faga posible a tan necesaria transformación tecnolóxica das empresas.
O ecosistema galego de I+D
O Foro Ignicia foi concibido como un espazo de reflexión e de actuación de cara ao futuro no ámbito da transferencia de tecnoloxía que estivo presidido polo vicepresidente da Xunta e conselleiro de Economía, Empresa e Innovación, Francisco Conde, e o presidente da Fundación Barrié, José María Arias.
O evento contou co análise sobre o ecosistema galego de I+D dos expertos Fernando Galindo-Rueda, economista sénior da Dirección de Ciencia, Tecnoloxía e Innovación da Organización para a Cooperación e o Desenvolvemento Económicos (OCDE), e Rogelio Conde-Pumpido, coordinador do estudo A transferencia de resultados de investigación no Sistema Galego de I+D. Informe 2011-2018. Ademais, o xefe do Servizo de Promoción e Apoio á Investigación, Innovación e Transferencia de Tecnoloxía da Universidade Politécnica de Valencia, Fernando Conesa, expuxo a súa visión sobre o desenvolvemento profesional de xestores/as e investigadores/as.
No Foro Ignicia abordáronse tamén as claves do programa Ignicia ao que se acolleron 16 proxectos galegos nas dúas convocatorias lanzadas e que tiveron como resultado 8 spin off creadas nas que traballan 123 profesionais, 50 deles de nova incorporación, e 9 acordos de licenza. A Axencia Galega de Innovación prepara xa a terceira convocatoria para apoiar a un máximo de 7 proxectos no seus proceso de valorización e transferencia de coñecemento á sociedade.
Laboralia e AddVenture protagonizan os talleres formativos de outono do Consello Social
O Pleno do Consello Social visita o CITIC e celebra a súa segunda sesión ordinaria
“Talentos Inclusivos é un exemplo do modelo de universidade á que aspiramos”
Segunda edición de Talentos Inclusivos: 10 institutos e 14 solucións innovadoras
Unha década da relación Inditex-UDC
O DOG publica a renovación dunha parte do pleno do Consello Social da UDC
O Pleno do Consello Social aproba as contas anuais da UDC do exercicio 2020
Centro Universitario de Riazor
R/ Almirante Lángara s/n
Tel. 981 167 000 (ext. 4390)
© 2020 Consello Social Universidade de A Coruña. Todos os dereitos reservados.
Aviso legal | Política de privacidade | Política de cookies
Este sitio web utiliza cookies propias e de terceiros, para ofrecerlle unha mellor experiencia e servizo. Pode revisar a nosa política de cookies en calquera momento.Saber máis
Este sitio web utiliza cookies para mellorar a súa experiencia mentres navega polo sitio web. Destas cookies, as cookies que se clasifican segundo sexa necesario almacénanse no seu navegador, xa que son esenciais para o funcionamento das funcionalidades básicas do sitio web. Tamén utilizamos cookies de terceiros que nos axudan a analizar e comprender como utiliza este sitio web. Estas cookies almacenaranse no seu navegador só co seu consentimento. Tamén ten a opción de optar por non recibir estas cookies. Pero a exclusión voluntaria dalgunhas destas cookies pode afectar a súa experiencia de navegación.